

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

29 Οκτωβρίου, 2022

**Δελτίο Τύπου 1**

**Συνελήφθησαν οκτώ πρόσωπα για την υπόθεση φόνου στις Κεντρικές Φυλακές**

 Στο πλαίσιο διερεύνησης της υπόθεσης φόνου 41χρονου κατάδικου που διαπράχθηκε στις Κεντρικές Φυλακές, η Αστυνομία προχώρησε στη σύλληψη βάση δικαστικών ενταλμάτων, οκτώ προσώπων, όλοι κατάδικοι στις Κεντρικές Φυλακές, στη βάση αξιολόγησης στοιχείων.

 Επίσης, όσο αφορά στη νεκροτομή επί της σορού του 41χρονου, ο θάνατος του σύμφωνα με τους Ιατροδικαστές Α. Παπέττα και Ο. Ορθοδόξου, προήλθε από κακώσεις σώματος ενώ παραλήφθηκαν δείγματα για εργαστηριακές εξετάσεις.

 Το ΤΑΕ Λευκωσίας συνεχίζει τις εξετάσεις.

 Κλάδος Επικοινωνίας